ஒரு குடும்பத்தில் பிறப்பு முதல் இறப்பு வரை ஏற்படும் அனைத்து வகைத் தேவைகளுக்கும் பணமே முதற்காரணியாக இருப்பதால் அதைத் தேடிய வாழ்க்கைப் போராட்டமும் பணப்பற்றாக்குறை அல்லது பணமின்மை போன்ற காரணங்களால் குடும்பம் எதிர்கொள்கின்ற சிக்கல்களையும் சிதைவு களையும் சமூகவியலாளர்கள் பதிவு செய்தாலும் படைப்பாளர்கள் நாவல்கள் வழி அவற்றைச் சித்திரிப்பதும் உள்ளது. எழுபதுகளிலும் அதற்குப் பிறகுமான காலத்தில் பொருளாதாரச் சிக்கல் களால் குடும்பம் எதிர்கொண்ட சிதைவுகளை அறியும் ஆதாரங்களாக வேள்வித்தீ, கடல்புரம் போன்ற நாவல்களை நூலாசிரியர் எடுத்துக் காட்டுவது உணரத்தக்கது.